
MOZZJONI GĦAL RIŻOLUZZJONI TAL-PARLAMENT EWROPEW
dwar l-Istrateġija dwar l-Ugwaljanza bejn il-Ġeneri 2025
(2024/2125(INI))
Il-Parlament Ewropew,
–	wara li kkunsidra l-Artikoli 2 u 3 tat-Trattat dwar l-Unjoni Ewropea,
–	wara li kkunsidra l-Artikoli 8, 10, 19, 79, 83, 153 u 157 tat-Trattat dwar il-Funzjonament tal-Unjoni Ewropea (TFUE),
–	wara li kkunsidra l-Artikoli 21 u 23 tal-Karta tad-Drittijiet Fundamentali tal-Unjoni Ewropea,
–	wara li kkunsidra l-Pilastru Ewropew tad-Drittijiet Soċjali, li l-Parlament, il-Kunsill u l-Kummissjoni pproklamaw u ffirmaw fis-17 ta’ Novembru 2017, u l-komunikazzjoni tal-Kummissjoni tal-4 ta’ Marzu 2021 bit-titolu “Il-Pjan ta’ Azzjoni tal-Pilastru Ewropew tad-Drittijiet Soċjali” (COM(2021)0102),
–	wara li kkunsidra l-Konvenzjoni tan-NU dwar l-Eliminazzjoni ta’ Kull Forma ta’ Diskriminazzjoni kontra n-Nisa tat-18 ta’ Diċembru 1979,
–	wara li kkunsidra d-Dikjarazzjoni u l-Pjattaforma ta’ Azzjoni ta’ Beijing tan-NU tal-15 ta’ Settembru 1995 u l-eżiti tal-konferenzi ta’ reviżjoni tagħha,
–	wara li kkunsidra l-Aġenda 2030 tan-NU għall-Iżvilupp Sostenibbli tal-21 ta’ Ottubru 2015 u l-Għanijiet ta’ Żvilupp Sostenibbli (SDGs) stabbiliti fiha, b’mod partikolari l-SDG 5, “Jinkisbu l-ugwaljanza bejn il-ġeneri u l-emanċipazzjoni tan-nisa u l-bniet kollha”, u l-objettivi u l-indikaturi relatati magħha,
–	wara li kkunsidra l-Konvenzjoni dwar ir-Remunerazzjoni Indaqs tal-Organizzazzjoni Internazzjonali tax-Xogħol tad-29 ta’ Ġunju 1951, u l-Konvenzjoni dwar il-Vjolenza u l-Fastidju tal-Organizzazzjoni Internazzjonali tax-Xogħol tal-21 ta’ Ġunju 2019,
–	wara li kkunsidra l-Konvenzjoni tal- Kunsill tal-Ewropa dwar il-Prevenzjoni u l-Ġlieda Kontra l-Vjolenza fuq in-Nisa u l-Vjolenza Domestika (il-Konvenzjoni ta’ Istanbul) tal-11 ta’ Mejju 2011,
–	wara li kkunsidra d-direttivi tal-KEE u tal-UE adottati mill-1975 ’il quddiem dwar aspetti varji tat-trattament ugwali għan-nisa u l-irġiel (id-Direttiva 79/7/KEE[footnoteRef:2], id-Direttiva 86/613/KEE[footnoteRef:3], id-Direttiva 92/85/KEE[footnoteRef:4], id-Direttiva 2004/113/KE[footnoteRef:5], id-Direttiva 2006/54/KE[footnoteRef:6], id-Direttiva 2010/41/UE[footnoteRef:7]), [2:  Id-Direttiva tal-Kunsill 79/7/KEE tad-19 ta’ Diċembru 1978 dwar l-implimentazzjoni progressiva tal-prinċipju tat-trattament ugwali tal-irġiel u n-nisa fi kwistjonijiet ta’ sigurtà soċjali, ĠU L 6, 10.1.1979, p. 24, ELI: http://data.europa.eu/eli/dir/1979/7/oj.]  [3:  Id-Direttiva tal-Kunsill 86/613/KEE tal-11 ta’ Diċembru 1986 dwar l-applikazzjoni tal-prinċipju ta’ trattament ugwali bejn l-irġiel u n-nisa involuti f’attività, inkluża l-agrikoltura, b’kapaċità li fiha jaħdmu għal rashom, u dwar il-protezzjoni ta’ nisa li jaħdmu għal rashom waqt it-tqala u waqt li qegħdin irabbu t-tfal, ĠU L 359, 19.12.1986, p. 56, ELI: http://data.europa.eu/eli/dir/1986/613/oj.]  [4:  Id-Direttiva tal-Kunsill 92/85/KEE tad-19 ta’ Ottubru 1992 dwar l-introduzzjoni ta’ miżuri biex jinkoraġġixxu t-titjib fis-saħħa u s-sikurezza fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu, ĠU L 348, 28.11.1992, p. 1, ELI: http://data.europa.eu/eli/dir/1992/85/oj.]  [5:  Id-Direttiva tal-Kunsill 2004/113/KE tat-13 ta’ Diċembru 2004 li timplimenta l-prinċipju ta’ trattament ugwali bejn l-irġiel u n-nisa fl-aċċess għal u l-provvista ta’ merkanzija u servizzi, ĠU L 373, 21.12.2004, p. 37, ELI: http://data.europa.eu/eli/dir/2004/113/oj.]  [6:  Id-Direttiva 2006/54/KE tal-Parlament Ewropew u tal-Kunsill tal-5 ta’ Lulju 2006 dwar l-implimentazzjoni tal-prinċipju ta’ opportunitajiet indaqs u ta’ trattament ugwali tal-irġiel u n-nisa fi kwistjonijiet ta’ impjiegi u xogħol, ĠU L 204, 26.7.2006, p. 23, ELI: http://data.europa.eu/eli/dir/2006/54/oj.]  [7:  Id-Direttiva 2010/41/UE tal-Parlament Ewropew u tal-Kunsill tas-7 ta’ Lulju 2010 dwar l-applikazzjoni tal-prinċipju ta’ trattament ugwali bejn l-irġiel u n-nisa li jeżerċitaw attività li fiha jaħdmu għal rashom, ĠU L 180, 15.7.2010, p. 1, ELI: http://data.europa.eu/eli/dir/2010/41/oj.] 

–	wara li kkunsidra d-Direttiva (UE) 2019/1158 tal- Parlament Ewropew u tal-Kunsill tal-20 ta’ Ġunju 2019 dwar il-bilanċ bejn ix-xogħol u l-ħajja privata għall-ġenituri u għall-persuni li jindukraw u li tħassar id-Direttiva tal-Kunsill 2010/18/UE[footnoteRef:8], [8:  ĠU L 188, 12.7.2019, p. 79, ELI: http://data.europa.eu/eli/dir/2019/1158/oj.] 

–	wara li kkunsidra d-Direttiva (UE) 2022/2381 tal- Parlament Ewropew u tal-Kunsill tat-23 ta’ Novembru 2022 dwar it-titjib tal-bilanċ bejn il-ġeneri fost diretturi ta’ kumpaniji elenkati u miżuri relatati[footnoteRef:9], [9:  ĠU L 315, 7.12.2022, p. 44, ELI: http://data.europa.eu/eli/dir/2022/2381/oj.] 

–	wara li kkunsidra d-Direttiva (UE) 2023/970 tal- Parlament Ewropew u tal-Kunsill tal-10 ta’ Mejju 2023 li ssaħħaħ l-applikazzjoni tal-prinċipju ta’ paga ugwali għal xogħol ugwali jew xogħol ta’ valur ugwali bejn l-irġiel u n-nisa permezz ta’ trasparenza fil-pagi u mekkaniżmi ta’ infurzar[footnoteRef:10], [10:  ĠU L 132, 17.5.2023, p. 21, ELI: http://data.europa.eu/eli/dir/2023/970/oj.] 

–	wara li kkunsidra d-Direttiva (UE) 2024/1385 tal- Parlament Ewropew u tal-Kunsill tal-14 ta’ Mejju 2024 dwar il-ġlieda kontra l-vjolenza fuq in-nisa u l-vjolenza domestika[footnoteRef:11], [11:  ĠU L, 2024/1385, 24.5.2024, ELI: http://data.europa.eu/eli/dir/2024/1385/oj.] 

–	wara li kkunsidra d-Direttiva (UE) 2024/1500 tal- Parlament Ewropew u tal-Kunsill tal-14 ta’ Mejju 2024 dwar standards għall-korpi tal-ugwaljanza fil-qasam tat-trattament ugwali u l-opportunitajiet indaqs bejn in-nisa u l-irġiel fi kwistjonijiet ta’ impjieg u xogħol, u li temenda d-Direttivi 2006/54/KE u 2010/41/UE[footnoteRef:12], [12:  ĠU L, 2024/1500, 29.5.2024, ELI: http://data.europa.eu/eli/dir/2024/1500/oj.] 

–	wara li kkunsidra d-Direttiva (UE) 2024/1712 tal- Parlament Ewropew u tal-Kunsill tat-13 ta’ Ġunju 2024 li temenda d-Direttiva 2011/36/UE dwar il-prevenzjoni u l-ġlieda kontra t-traffikar tal-bnedmin u l-protezzjoni tal-vittmi tiegħu[footnoteRef:13], [13:  ĠU L, 2024/1712, 24.6.2024, ELI: http://data.europa.eu/eli/dir/2024/1712/oj.] 

–	wara li kkunsidra l-komunikazzjoni tal-Kummissjoni tal-5 ta’ Marzu 2020 bit-titolu “Unjoni ta’ Ugwaljanza: Strateġija ta’ Ugwaljanza bejn is-Sessi għall-2020-2025 (COM(2020)0152),
–	wara li kkunsidra l-komunikazzjoni konġunta tal-Kummissjoni u r-Rappreżentant Għoli tal-Unjoni għall-Affarijiet Barranin u l-Politika ta’ Sigurtà tal-25 ta’ Novembru 2020 bit-titolu “Pjan ta’ Azzjoni tal-UE dwar il-Ġeneru (GAP) III – aġenda ambizzjuża għall-ugwaljanza bejn il-ġeneri u l-għoti tas-setgħa lin-nisa fl-azzjoni esterna tal-UE” (JOIN(2020)0017) u d-dokument ta’ ħidma konġunt tal-persunal li jakkumpanjaha bit-titolu “Objettivi u indikaturi biex tiġi inkwadrata l-implimentazzjoni tal-Pjan ta’ Azzjoni dwar il-Ġeneru III (2021-25)” (SWD(2020)0284),
–	wara li kkunsidra l-komunikazzjoni tal-Kummissjoni tas-7 ta’ Marzu 2025 bit-titolu “Pjan Direzzjonali għad-Drittijiet tan-Nisa” (COM(2020)0097),
–	wara li kkunsidra r-riżoluzzjoni tiegħu tat-13 ta’ Frar 2019 dwar ir-rigressjoni attwali tad-drittijiet tan-nisa u tal-ugwaljanza bejn is-sessi fl-UE[footnoteRef:14], [14:  ĠU C 449, 23.12.2020, p. 102.] 

–	wara li kkunsidra r-riżoluzzjoni tiegħu tat-28 ta’ Novembru 2019 dwar l-adeżjoni tal-UE għall-Konvenzjoni ta’ Istanbul u l-miżuri l-oħra biex tiġi miġġielda l-vjolenza abbażi tal-ġeneru[footnoteRef:15], [15:  ĠU C 232, 16.6.2021, p. 48.] 

–	wara li kkunsidra r-riżoluzzjoni tiegħu tat-30 ta’ Jannar 2020 dwar id-differenza fil-pagi bejn il-ġeneri[footnoteRef:16], [16:  ĠU C 331, 17.8.2021, p. 5.] 

–	wara li kkunsidra r-riżoluzzjoni tiegħu tat-23 ta’ Ottubru 2020 dwar l-Ugwaljanza bejn il-Ġeneri fil-politika estera u ta’ sigurtà komuni tal-UE[footnoteRef:17], [17:  ĠU C 404, 6.10.2021, p. 202.] 

–	wara li kkunsidra r-riżoluzzjoni tiegħu tal-21 ta’ Jannar 2021 dwar l-Istrateġija tal-UE għall-Ugwaljanza bejn il-Ġeneri[footnoteRef:18], [18:  ĠU C 456, 10.11.2021, p. 208.] 

–	wara li kkunsidra r-riżoluzzjoni tiegħu tal-21 ta’ Jannar 2021 dwar tnaqqis tad-disparità bejn il-ġeneri fil-qasam diġitali: il-parteċipazzjoni tan-nisa fl-ekonomija diġitali[footnoteRef:19], [19:  ĠU C 456, 10.11.2021, p. 232.] 

–	wara li kkunsidra r-riżoluzzjoni tiegħu tal-11 ta’ Frar 2021 dwar l-isfidi għad-drittijiet tan-nisa fl-Ewropa fil-futur: aktar minn 25 sena wara d-Dikjarazzjoni u l-Pjattaforma ta’ Azzjoni ta’ Beijing[footnoteRef:20], [20:  ĠU C 465, 17.11.2021, p. 160.] 

–	wara li kkunsidra r-riżoluzzjoni tiegħu tal-10 ta’ Ġunju 2021 dwar it-tħeġġiġ tal-ugwaljanza bejn il-ġeneri fl-edukazzjoni u l-karrieri fl-oqsma tax-xjenza, tat-teknoloġija, tal-inġinerija u tal-matematika (STEM)[footnoteRef:21], [21:  ĠU C 67, 8.2.2022, p. 137.] 

–	wara li kkunsidra r-riżoluzzjoni tiegħu tal-24 ta’ Ġunju 2021 dwar is-sitwazzjoni tas-saħħa sesswali u riproduttiva u d-drittijiet relatati fl-UE, fil-kuntest tas-saħħa tan-nisa[footnoteRef:22], [22:  ĠU C 81, 18.2.2022, p. 43.] 

–	wara li kkunsidra r-riżoluzzjoni tiegħu tas-16 ta’ Settembru 2021 li tinkludi rakkomandazzjonijiet lill-Kummissjoni dwar l-identifikazzjoni ta’ vjolenza abbażi tal-ġeneru bħala qasam ġdid ta’ kriminalità elenkat fl-Artikolu 83(1) tat-TFUE[footnoteRef:23], [23:  ĠU C 117, 11.3.2022, p. 88.] 

–	wara li kkunsidra r-riżoluzzjoni tiegħu tal-14 ta’ Diċembru 2021 b’rakkomandazzjonijiet lill-Kummissjoni dwar il-ġlieda kontra l-vjolenza abbażi tal-ġeneru: il-vjolenza ċibernetika[footnoteRef:24], [24:  ĠU C 251, 30.6.2022, p. 2.] 

–	wara li kkunsidra r-riżoluzzjoni tiegħu tal-15 ta’ Diċembru 2021 dwar l-ugwaljanza bejn in-nisa u l-irġiel fl-Unjoni Ewropea fl-2018-2020[footnoteRef:25], [25:  ĠU C 251, 30.6.2022, p. 23.] 

–	wara li kkunsidra r-riżoluzzjoni tiegħu tal-10 ta’ Marzu 2022 dwar il-Pjan ta’ Azzjoni tal-UE dwar il-Ġeneru III[footnoteRef:26], [26:  ĠU C 347, 9.9.2022, p. 150.] 

–	wara li kkunsidra r-riżoluzzjoni tiegħu tat-3 ta’ Mejju 2022 dwar il-ksib tal-indipendenza ekonomika tan-nisa permezz tal-intraprenditorija u tal-impjieg indipendenti[footnoteRef:27], [27:  ĠU C 465, 6.12.2022, p. 54.] 

–	wara li kkunsidra r-riżoluzzjoni tiegħu tal-5 ta’ Lulju 2022 lejn azzjoni Ewropea komuni dwar il-kura[footnoteRef:28], [28:  ĠU C 47, 7.2.2023, p. 30.] 

–	wara li kkunsidra r-riżoluzzjoni tiegħu tal-5 ta’ Lulju 2022 dwar il-faqar fost in-nisa fl-Ewropa[footnoteRef:29], [29:  ĠU C 47, 7.2.2023, p. 2.] 

–	wara li kkunsidra r-riżoluzzjoni tiegħu tal-1 ta’ Ġunju 2023 dwar il-fastidju sesswali fl-UE u l-evalwazzjoni MeToo[footnoteRef:30], [30:  ĠU C, C/2023/1224, 21.12.2023, ELI: http://data.europa.eu/eli/C/2023/1224/oj.] 

–	wara li kkunsidra r-riżoluzzjoni tiegħu tal-11 ta’ April 2024 dwar l-inklużjoni tad-dritt għall-abort fil-Karta tad-Drittijiet Fundamentali tal-UE[footnoteRef:31], [31:  ĠU C, C/2025/1279, 13.3.2025, ELI: http://data.europa.eu/eli/C/2025/1279/oj.] 

–	wara li kkunsidra r-rakkomandazzjoni tiegħu tad-19 ta’ Diċembru 2024 lill-Kunsill dwar il-prijoritajiet tal-UE għad-69 sessjoni tal-Kummissjoni tan-NU dwar l-Istatus tan-Nisa[footnoteRef:32], [32:  Testi adottati, P10_TA(2024)0075.] 

–	wara li kkunsidra r-rapport tal-25 ta’ Novembru 2024 tal-Aġenzija tal-UE għad-Drittijiet Fundamentali (FRA), l-Eurostat u l-Istitut Ewropew għall-Ugwaljanza bejn is-Sessi (EIGE) bit-titolu “EU gender-based violence survey: key results” (Stħarriġ tal-UE dwar il-vjolenza abbażi tal-ġeneru:  riżultati ewlenin),
–	wara li kkunsidra l-Indiċi tal-Ugwaljanza bejn il-Ġeneri tal-2024, ippubblikat mill-EIGE fl-10 ta’ Diċembru 2024,
–	wara li kkunsidra l-Artikolu 55 tar-Regoli ta’ Proċedura tiegħu,
–	wara li kkunsidra l-opinjoni tal- Kumitat għal-Libertajiet Ċivili, il-Ġustizzja u l-Intern,
–	wara li kkunsidra r-rapport tal-Kumitat għad-Drittijiet tan-Nisa u l-Ugwaljanza bejn is-Sessi (A10-0000/2025),
A.	billi d-dritt għal trattament ugwali huwa dritt fundamentali rikonoxxut fit-Trattati[footnoteRef:33] u fil-Karta tad-Drittijiet Fundamentali, u huwa essenzjali għall-iżvilupp ulterjuri tiegħu; [33:  L-Artikolu 2 u l-Artikolu 3(3) tat-TUE, l-Artikoli 8, 10, 19 u 157 tat-TFUE u l-Artikoli 21 u 23 tal-Karta tad-Drittijiet Fundamentali tal-UE.] 

B.	billi l-ugwaljanza bejn il-ġeneri hija valur ċentrali tal-UE, dritt fundamentali u prinċipju ewlieni tal-Pilastru Ewropew tad-Drittijiet Soċjali, u kundizzjoni essenzjali għall-progress;
C.	billi l-vjolenza abbażi tal-ġeneru għadha fenomenu mifrux globalment, inkluż fl-UE, u għandha konsegwenzi serji għall-vittmi u għas-soċjetà;
D.	billi kulħadd fl-UE għandu d-dritt li jkollu aċċess għall-ogħla standards ta’ saħħa fiżika u mentali;
E.	billi d-disparitajiet fis-suq tax-xogħol u n-nuqqas ta’ kundizzjonijiet tax-xogħol ġusti u ta’ sikurezza għall-ħaddiema nisa għadhom persistenti madwar l-UE, u d-differenza eżistenti fil-pagi bejn il-ġeneri hija, fil-biċċa l-kbira, il-konsegwenza tas-sottovalutazzjoni sistematika tax-xogħol imwettaq f’setturi ddominati min-nisa; billi, għalhekk, il-kwistjoni ta’ “paga ugwali għal xogħol ta’ valur ugwali” jeħtieġ li tiġi indirizzata biex titnaqqas id-differenza fil-pagi bejn il-ġeneri;
F.	billi t-teknoloġiji diġitali emerġenti huma fattur ta’ riskju għall-ugwaljanza bejn il-ġeneri u jistgħu jipperpetwaw u japprofondixxu x-xejriet eżistenti tal-inugwaljanzi bejn il-ġeneri, id-diskriminazzjoni u l-vjolenza fuq in-nisa u l-bniet;
G.	billi madwar l-UE, ir-responsabbiltajiet ta’ indukrar jitwettqu b’mod sproporzjonat min-nisa, u dan jikkontribwixxi għall-inugwaljanzi;
H.	billi r-riċerka turi li n-nisa mhumiex rappreżentati biżżejjed fil-livelli kollha tat-teħid ta’ deċiżjonijiet ekonomiċi u politiċi madwar id-dinja, u li l-kisba tal-parità bejn il-ġeneri fil-ħajja politika hija prospett imbiegħed;
I.	billi ħafna nisa u gruppi vulnerabbli, inklużi persuni b’diżabbiltà, persuni minn sfondi soċjoekonomiċi żvantaġġati, persuni razzjalizzati, persuni minn sfondi etniċi, ta’ minoranza jew ta’ migrazzjoni, persuni akbar fl-età u persuni LGBTIQ+, jiffaċċjaw inugwaljanzi u diskriminazzjoni intersezzjonali fl-UE;
J.	billi l-Pjan Direzzjonali għad-Drittijiet tan-Nisa jafferma mill-ġdid l-impenn qawwi tal-UE li tissalvagwardja u tavvanza l-ugwaljanza bejn il-ġeneri u d-drittijiet tan-nisa, filwaqt li jiddeskrivi l-prinċipji u l-viżjoni fit-tul għall-progress li fuqhom se sserraħ l-Istrateġija dwar l-Ugwaljanza bejn il-Ġeneri għal wara l-2025;
1.	Jistieden lill-Kummissjoni tippreżenta Strateġija dwar l-Ugwaljanza bejn il-Ġeneri 2026-2030 ambizzjuża, b’miżuri leġiżlattivi u mhux leġiżlattivi konkreti u tanġibbli fl-oqsma ewlenin deskritti hawn taħt;
Vjolenza abbażi tal-ġeneru
2.	Jistieden lill-Kummissjoni tidentifika l-vjolenza abbażi tal-ġeneru bħala qasam ġdid ta’ kriminalità elenkat fl-Artikolu 83(1) tat-TFUE biex jiġu miġġielda b’mod effettiv il-forom kollha ta’ vjolenza fuq in-nisa u l-bniet, li tikkostitwixxi ksur tad-drittijiet fundamentali fl-UE fost l-aktar frekwenti;
3.	Iħeġġeġ lill-Kummissjoni tirrikonoxxi l-femminiċidju bħala reat kriminali distint;
4.	Jistieden lill-Kummissjoni timmonitorja u tħeġġeġ traspożizzjoni rapida tad-Direttiva (UE) 2024/1385 dwar il-ġlieda kontra l-vjolenza fuq in-nisa u l-vjolenza domestika, u tippreżenta r-rakkomandazzjoni tagħha dwar il-prevenzjoni ta’ prattiki dannużi fuq in-nisa u l-bniet;
5.	Jistieden lill-Kummissjoni tressaq leġiżlazzjoni tal-UE biex tikkriminalizza l-istupru abbażi tan-nuqqas ta’ kunsens; itenni li l-istupru mhuwiex biss ksur tad-drittijiet fundamentali u tal-awtonomija fiżika tan-nisa, iżda wkoll forma ta’ sfruttament sesswali tan-nisa u l-bniet;
Kura tas-saħħa komprensiva reattiva għal kwistjonijiet ta’ ġeneru 
6.	Iħeġġeġ lill-Kummissjoni tiżgura aċċess universali għal kura tas-saħħa reattiva għal kwistjonijiet ta’ ġeneru għan-nisa u l-bniet;
7.	Jistieden lill-Kummissjoni tindirizza, fil-livell tal-UE, l-ostakli għall-aċċess għall-kura tas-saħħa għan-nisa fid-diversità kollha tagħhom;
8.	Jistieden lill-Kummissjoni tiżgura aċċess sħiħ u ugwali għas-servizzi tal-kura tas-saħħa sesswali u riproduttiva, inkluż id-dritt għal abort sikur u legali, għan-nisa u l-bniet fid-diversità kollha tagħhom;
L-ugwaljanza bejn il-ġeneri u t-tisħiħ tal-pożizzjoni tan-nisa fid-dinja tax-xogħol 
9.	Jistieden lill-Kummissjoni timmonitorja u tħeġġeġ traspożizzjoni rapida tad-direttivi dwar pagi minimi adegwati[footnoteRef:34], trasparenza fil-pagi[footnoteRef:35] u nisa fuq il-bordijiet[footnoteRef:36]; [34:  Id-Direttiva (UE) 2022/2041 tal-Parlament Ewropew u tal-Kunsill tad-19 ta’ Ottubru 2022 dwar pagi minimi adegwati fl-Unjoni Ewropea (ĠU L 275, 25.10.2022, p. 33, ELI: http://data.europa.eu/eli/dir/2022/2041/oj).]  [35:  Id-Direttiva (UE) 2023/970.]  [36:  Id-Direttiva (UE) 2022/2381.] 

10.	Iħeġġeġ lill-Kummissjoni tiżviluppa linji gwida li jippermettu definizzjoni u tqabbil fl-UE kollha tal-“valur tax-xogħol”, u tistabbilixxi malajr għodod u kriterji ta’ evalwazzjoni tax-xogħol newtrali għall-ġeneru bil-għan li jiġi evalwat aħjar u remunerat b’mod aktar ġust ix-xogħol imwettaq f’setturi ddominati min-nisa;
Id-drittijiet tan-nisa u l-ugwaljanza bejn il-ġeneri fl-edukazzjoni, it-taħriġ u l-isfera diġitali
11.	Iħeġġeġ lill-Kummissjoni tiżgura aċċess inklużiv fir-rigward tal-ġeneru għal-livelli kollha tal-edukazzjoni u tiżviluppa standards ta’ kwalità għolja għall-materjal edukattiv li jippromwovi l-ugwaljanza bejn il-ġeneri u jiżmantellaw l-istereotipi marbuta mal-ġeneru, inkluża l-promozzjoni ta’ edukazzjoni sesswali komprensiva u tal-kunsens;
12.	Jistieden lill-Kummissjoni tiżviluppa u tadotta politika ta’ tolleranza żero fl-ambjent diġitali fir-rigward tal-forom kollha ta’ vjolenza abbażi tal-ġeneru, imġiba dannuża u narrattivi li jimminaw u jiskreditaw l-espressjoni online u offline tan-nisa u l-bniet, u tagħti prijorità lill-miżuri ta’ prevenzjoni u lis-salvagwardji fl-oqsma kollha tal-politika diġitali;
Ir-rikonċiljazzjoni tal-ħajja privata u dik professjonali
13.	Jistieden lill-Kummissjoni tiżviluppa l-Istrateġija Ewropea għall-Kura f’Patt Ewropew għall-Kura li jkun komprensiv, mgħammar b’għodod leġiżlattivi u finanzjarji vinkolanti għall-investiment f’servizzi ta’ indukrar tat-tfal u ta’ kura fit-tul aċċessibbli, affordabbli u ta’ kwalità għolja;
14.	Jisħaq fuq il-ħtieġa li jsiru sforzi biex jinkiseb mudell ta’ ugwaljanza fir-rigward tal-pagi u l-għoti ta’ kura fl-UE, u li jiġu riveduti u aġġustati l-objettivi ta’ Barċellona f’dan ir-rigward, kif ukoll li jiġu żviluppati aktar il-miżuri dwar il-liv tal-maternità u tal-paternità bil-għan li jinkiseb bilanċ aktar ugwali bejn il-ġeneri fir-rigward tar-responsabbiltajiet ta’ kura;
Rappreżentanza ugwali u parteċipazzjoni politika 
15.	Iħeġġeġ lill-Kummissjoni tinforza bil-liġi kwoti tal-ġeneru u listi alternanti għall-elezzjonijiet kollha abbażi tal-parità bejn il-ġeneri, u tiżgura parità istituzzjonali bejn il-ġeneri fil-livelli kollha tat-teħid ta’ deċiżjonijiet;
Politika barranija femminista
16.	Jistieden lill-Kummissjoni tippromwovi politika barranija, tas-sigurtà, tal-kummerċ u tal-iżvilupp li tagħti prijorità lill-ugwaljanza bejn il-ġeneri skont il-prinċipju tat-tliet “R”jiet (rights, representation, resources – drittijiet, rappreżentanza u riżorsi);
Il-ġlieda fil-konfront tal-movimenti kontra l-ġeneru
17.	Iħeġġeġ lill-Kummissjoni tiżviluppa għodda komprensiva biex timmonitorja u tiġġieled ir-rigress demokratiku u r-rigress fid-drittijiet tan-nisa, li huma intrinsikament marbuta, u tiżgura li l-ugwaljanza bejn il-ġeneri tibqa’ prijorità madwar l-UE;
Mezzi trażversali biex tinkiseb l-ugwaljanza bejn il-ġeneri
18.	Itenni li l-isforzi kollha biex jinkiseb progress fl-ugwaljanza bejn il-ġeneri jridu jsiru b’rispett sħiħ tal-prinċipji tal-intersezzjonalità u l-integrazzjoni tal-perspettiva tal-ġeneri;
19.	Jistieden lill-Kummissjoni tiżgura u tkompli tiżviluppa l-applikazzjoni tal-integrazzjoni tal-perspettiva tal-ġeneri fl-istrutturi, il-metodi u l-għodod tagħha, u tiżgura li l-perspettiva tal-ġeneri tiġi integrata fil-proposti kollha tal-Kummissjoni, inklużi l-proċeduri baġitarji kollha;
20.	Iħeġġeġ lill-Kummissjoni tuża u tkompli tiżviluppa l-intersezzjonalità bħala prinċipju trażversali fl-Istrateġija l-ġdida dwar l-Ugwaljanza bejn il-Ġeneri;
°
°	°
21.	Jagħti istruzzjonijiet lill-President tiegħu biex tgħaddi din ir-riżoluzzjoni lill-Kunsill u lill-Kummissjoni.

[bookmark: _Toc256000004]NOTA SPJEGATTIVA
L-ugwaljanza bejn il-ġeneri hija wieħed mill-valuri ċentrali tal-Unjoni Ewropea u, flimkien mad-drittijiet tan-nisa, hija parti indispensabbli u indiviżibbli tad-drittijiet tal-bniedem. Dawn jippreżentaw bażi u skop tal-istat tad-dritt fil-livelli nazzjonali, Ewropej u internazzjonali, kif ukoll l-aktar indikaturi adegwati u rilevanti tas-saħħa u r-reżiljenza tad-demokraziji tagħna.
Fil-kuntest ġeopolitiku attwali u l-proċessi globali, issa huwa aktar importanti minn qatt qabel li titressaq aġenda ambizzjuża għad-drittijiet tan-nisa u l-ugwaljanza bejn il-ġeneri u għalhekk dan ir-rapport wasal f’mument kruċjali għall-Unjoni Ewropea. L-Istrateġija Ewropea l-ġdida dwar l-Ugwaljanza bejn il-Ġeneri għal wara l-2025 trid tirrispetta l-istandards stabbiliti fis-snin preċedenti u timxi ’l quddiem bi sforz komprensiv lejn il-kisba tal-ugwaljanza bejn il-ġeneri fil-livelli kollha u fl-oqsma kollha, għall-persuni kollha mingħajr diskriminazzjoni. Barra minn hekk, l-Istrateġija l-ġdida trid tieħu azzjoni deċiżiva dwar l-implimentazzjoni tal-leġiżlazzjoni adottata qabel. 
L-Istrateġija l-ġdida se tiġi fi żmien meta l-movimenti kontra l-ġeneru u kontra d-demokrazija qed jiżdiedu u bħala tali, it-test, li se jitressaq mill-Kummissjoni, irid jirrifletti dedikazzjoni istituzzjonali ċara u impenji konkreti għall-protezzjoni u l-iżvilupp ulterjuri tal-qafas għall-ugwaljanza bejn il-ġeneri u b’hekk tiġi ssalvagwardjata d-demokrazija tagħna. Ma hemm l-ebda demokrazija mingħajr parteċipazzjoni u involviment ugwali u b’saħħithom tan-nisa u l-bniet u dawk li jistinkaw biex jiżmantellaw il-qafas istituzzjonali tagħna huma dawk li jattakkaw id-drittijiet tan-nisa. Dawn l-aġendi huma interkonnessi u, bħala tali, jeħtieġu rispons ibbażat fuq l-Ewropa. Tali rispons irid isir fl-oqsma kollha ta’ politika, fil-livelli kollha b’integrazzjoni ċara tal-perspettiva tal-ġeneri fil-ħidma tagħna.
Id-dinja tal-lum inbidlet serjament miż-żminijiet li fihom ġiet adottata l-aħħar Strateġija dwar l-Ugwaljanza bejn il-Ġeneri[footnoteRef:37]u oqsma ġodda jridu jiġu indirizzati b’mod adegwat: mill-vjolenza u l-fastidju fuq in-nisa u l-bniet fl-isfera diġitali u fid-dinja tax-xogħol għall-ħtieġa ta’ politika barranija femminista għall-bini tal-paċi u l-protezzjoni tas-saħħa sesswali u riproduttiva u d-drittijiet relatati, inkluż l-aċċess għal abort sikur u legali, bħala drittijiet fundamentali tal-bniedem. Jeħtiġilna ninkludu wkoll approċċ intersezzjonali fil-politiki tagħna peress li aħna konxji sew li ċerti gruppi, eż. in-nisa migranti, il-persuni LGBTIQ, in-nisa Rom u n-nisa b’diżabbiltà, qed jiffaċċjaw diversi forom intersezzjonali ta’ diskriminazzjoni fl-UE. Sta għalina li nindirizzawhom kollha b’mod adegwat u malajr. [37:  ĠU C 364, 28.10.2020, p. 77-86.] 

Il-Pjan Direzzjonali għad-Drittijiet tan-Nisa[footnoteRef:38] ppreżentat reċentement huwa pass fid-direzzjoni t-tajba li jirrikonoxxi ħafna kwistjonijiet li qed niffaċċjaw illum meta nitkellmu dwar id-drittijiet tan-nisa iżda jrid jittieħed pass 'il quddiem fi ħdan l-Istrateġija l-ġdida dwar l-Ugwaljanza bejn il-Ġeneri b’miżuri konkreti, leġiżlattivi u mhux leġiżlattivi mmirati lejn il-ħolqien ta’ soċjetà verament ugwali bejn il-ġeneri. [38:  Il-lomunikazzjoni tal-Kummissjoni “Pjan Direzzjonali għad-Drittijiet tan-Nisa” (COM(2025) 97 final).] 

Il-vjolenza abbażi tal-ġeneru  hija, skont id-definizzjoni tal-Istitut Ewropew għall-Ugwaljanza bejn is-Sessi, kwalunkwe tip ta’ vjolenza abbażi tal-ġeneru ta’ xi ħadd, kemm jekk fiżika, emozzjonali, finanzjarja jew riproduttiva, u għad li kulħadd jista’ jkun vittma ta’ vjolenza abbażi tal-ġeneru, il-vittmi huma predominantement nisa[footnoteRef:39]. L-aħħar Fokus Tematiku tal-Indiċi tal-Ugwaljanza bejn il-Ġeneri[footnoteRef:40] ttratta speċifikament il-vjolenza abbażi tal-ġeneru u d-data turi li 31 % tan-nisa fl-UE esperjenzaw vjolenza fiżika u/jew sesswali mill-età ta’ 15-il sena. Dan juri li, għalkemm sar progress leġiżlattiv u mhux leġiżlattiv fl-UE[footnoteRef:41], il-vjolenza abbażi tal-ġeneru tibqa’ waħda mill-isfidi ewlenin li tostakola soċjetà verament ugwali bejn il-ġeneri, għadha prevalenti ħafna madwar l-Unjoni u jeħtieġ li tiġi indirizzata aktar fil-livell Ewropew u definita b’mod ċar bħala reat kriminali tal-UE. Id-data reċenti turi li l-implimentazzjoni tal-leġiżlazzjoni eżistenti, eż. id-Direttiva dwar il-ġlieda kontra l-vjolenza fuq in-nisa u l-vjolenza domestika hija kwistjoni urġenti u trid tiġi mmonitorjata u ggwidata tajjeb. Hemm ukoll il-ħtieġa li jiġi riformulat u żviluppat aktar ċerti aspetti tal-ħidma leġiżlattiva preċedenti, bħad-definizzjonijiet abbażi tal-kunsens, iż-żieda tal-istupru mal-lista ta’ reati kriminali tal-UE, kif ukoll ir-rikonoxximent tal-femminiċidju bħala reat distint mill-omiċidju, iżda li jiġu enfasizzati wkoll xi wħud mill-kategoriji anqas magħrufa ta’ vjolenza abbażi tal-ġeneru, eż. il-vjolenza ostetrika u ċ-ċaħda tal-kura tal-abort. Irridu wkoll naraw progress fir-Rakkomandazzjonijiet dwar Prattiki Dannużi. [39:  https://eige.europa.eu/gender-based-violence]  [40:  Gender Equality Index 2024: Tackling violence against women, tackling gender inequalities (Indiċi tal-Ugwaljanza bejn il-Ġeneri 2024: l-indirizzar tal-vjolenza fuq in-nisa, l-indirizzar tal-inugwaljanzi bejn il-ġeneri), ippubblikat fl-2025.]  [41:  Bħall-adozzjoni tad-Direttiva dwar il-ġlieda kontra l-vjolenza fuq in-nisa u l-vjolenza domestika u l-adeżjoni tal-UE għall-Konvenzjoni tal-Kunsill tal-Ewropa dwar il-Prevenzjoni u l-Ġlieda Kontra l-Vjolenza fuq in-Nisa u l-Vjolenza Domestika (“il-Konvenzjoni ta’ Istanbul”).] 

Kulħadd fl-Unjoni Ewropea għandu d-dritt ta’ aċċess għall-ogħla standards ta’ saħħa fiżika u mentali u jrid jiġi żgurat livell għoli ta’ protezzjoni tas-saħħa tal-bniedem fid-definizzjoni u l-implimentazzjoni tal-politiki u l-attivitajiet kollha tal-Unjoni[footnoteRef:42]. Id-dritt ta’ aċċess għall-kura tas-saħħa huwa minqux fil-Prinċipju 16 tal-Pilastru Ewropew tad-Drittijiet Soċjali u fil-Pjan ta’ Azzjoni nħeġġu lill-Istati Membri jindirizzaw l-inugwaljanzi fis-saħħa. L-Indiċi tal-Ugwaljanza bejn il-Ġeneri juri progress bil-mod fl-ugwaljanza bejn il-ġeneri fis-saħħa, filwaqt li s-sehem tan-nisa u l-irġiel li jqisu saħħithom bħala tajba ħafna jew tajba ċkien f’żewġ terzi tal-Istati Membri u li ħafna kundizzjonijiet sensittivi għas-sess u l-ġeneru ma għandhomx biżżejjed riċerka, finanzjament u riżorsi, inkluża l-prijoritizzazzjoni[footnoteRef:43]. [42:  ĠU C 326, 26.10.2012, p. 391-407.]  [43:  EIGE (2025), Impact driver: marking milestones and opportunities for gender equality in the EU (Fattur ewlieni tal-impatt: l-immarkar tal-istadji importanti u l-opportunitajiet għall-ugwaljanza bejn il-ġeneri fl-UE), l-Uffiċċju tal-Pubblikazzjonijiet tal-Unjoni Ewropea, il-Lussemburgu (għad irid jiġi ppubblikat).] 

Is-saħħa sesswali u riproduttiva u d-drittijiet relatati huma waħda mill-kwistjonijiet ewlenin fid-diskussjoni dwar id-drittijiet tal-bniedem u huma inseparabbli mill-kisba tad-dritt fundamentali għas-saħħa, kif ukoll il-kisba tal-ugwaljanza bejn il-ġeneri u l-eliminazzjoni tal-vjolenza abbażi tal-ġeneru. L-awtonomija fiżika ta’ persuna u d-dritt li tiddeċiedi dwar il-ġisem u l-ħajja tagħha huma l-prekundizzjoni assoluta biex tintlaħaq l-ugwaljanza bejn il-ġeneri. Il-ksur tas-saħħa sesswali u riproduttiva u d-drittijiet relatati jikkostitwixxi ksur tad-drittijiet tal-bniedem. L-isfidi kollha marbutin mas-saħħa sesswali u riproduttiva u d-drittijiet relatati ffaċċjati fl-Istati Membri jikkostitwixxu sfidi Ewropej komuni u din hija kwistjoni tad-drittijiet tal-bniedem kif ukoll kwistjoni tas-saħħa, li trid tiġi indirizzata permezz ta’ approċċ unifikat. L-Organizzazzjoni Dinjija tas-Saħħa (WHO) tirrikonoxxi l-ħtieġa ta’ aċċess universali għas-saħħa sesswali u riproduttiva bħala komponent tad-dritt għas-saħħa. Għandna l-għan li jkollna Strateġija dwar l-Ugwaljanza bejn il-Ġeneri li tiżgura aċċess universali għal edukazzjoni komprensiva, adatta għall-età u bbażata fuq l-evidenza dwar is-sesswalità u r-relazzjonijiet, firxa ta’ metodi u prodotti moderni ta’ kontraċezzjoni ta’ kwalità għolja, aċċessibbli u affordabbli, konsulenza dwar l-ippjanar tal-familja, trattamenti tal-fertilità u informazzjoni dwar il-kontraċezzjoni, kif ukoll kura tal-abort mingħajr ħlas, sikura u legali.
Is-sitwazzjoni fis-suq tax-xogħol Ewropew tesiġi approċċ urġenti u komprensiv sabiex jingħelbu l-inugwaljanzi eżistenti. Waħda minn kull tliet nisa fl-UE ma għandhiex impjieg bi ħlas u l-maġġoranza l-kbira tal-impjiegi part-time fl-Unjoni huma okkupati min-nisa. Ix-xogħol tan-nisa tradizzjonalment jiġi sottovalutat u s-segregazzjoni tal-ġeneri għadha sinifikanti, tant li n-nisa huma rrappreżentati żżejjed f’setturi anqas profittabbli. It-tisħiħ tal-pożizzjoni tan-nisa fid-dinja tax-xogħol huwa pass kruċjali meta nitkellmu dwar l-iżvilupp soċjali u ekonomiku u huwa prekundizzjoni ta’ ekonomija kompetittiva b’saħħitha. Għalhekk, traspożizzjoni rapida tad-Direttiva dwar it-Trasparenza fil-Pagi hija essenzjali b’enfasi fuq l-analiżi ta’ modi kif jitwessa’ l-kamp ta’ applikazzjoni tagħha. Barra minn hekk, kemm id- Direttiva dwar Pagi Minimi Adegwati kif ukoll dik dwar in-Nisa fuq il-Bordijiet iridu jiġu implimentati. Dan ir-rapport jirrikonoxxi li r-raġuni ewlenija għad-differenza bejn il-pagi tal-irġiel u n-nisa hija l-paga sistematikament aktar baxxa fis-setturi ddominati min-nisa (il-kura, il-kura tas-saħħa, l-edukazzjoni u l-bejgħ bl-imnut) meta mqabbla mal-pagi fis-setturi ddominati mill-irġiel, u dan iwassal ukoll biex dawn is-setturi ma jkunux attraenti għall-irġiel u jsaħħaħ in-normi u l-istereotipi dannużi. Hemm ħtieġa urġenti li jiġu żviluppati linji gwida li jippermettu d-definizzjoni u t-tqabbil tal-“valur tax-xogħol” u li jiġu stabbiliti għodod u kriterji ta’ evalwazzjoni tax-xogħol newtrali għall-ġeneru bil-għan li jiġi evalwat aħjar u remunerat aktar ix-xogħol f’setturi ddominati min-nisa. Trid tiġi indirizzata l-kwistjoni tas-sikurezza fuq il-post tax-xogħol, kemm fl-ispazji tax-xogħol kif ukoll fil-kuntest tax-xogħol mill-bogħod.
L-edukazzjoni u t-taħriġ huma essenzjali għall-ugwaljanza bejn il-ġeneri u għall-kapaċità ta’ kulħadd li jadatta għall-bidliet fis-suq tax-xogħol u l-edukazzjoni terzjarja hija vitali għal opportunitajiet ta’ impjieg ta’ kwalità. Fl-Unjoni Ewropea llum, is-segregazzjoni orizzontali u vertikali bejn il-ġeneri fl-edukazzjoni għadha persistenti u hija ta’ detriment għall-ugwaljanza bejn il-ġeneri. Bħala tali, l-għoti ta’ aċċess sħiħ u mingħajr xkiel għall-edukazzjoni u t-taħriġ u l-appoġġ għall-parteċipazzjoni tan-nisa fl-edukazzjoni STEM u fl-oqsma u l-karrieri l-oħra kollha huma kruċjali. Huwa stmat li hemm 8 miljun speċjalista tal-ICT fl-UE iżda 17 % biss minnhom huma nisa. Globalment, 22 % biss tal-professjonisti tal-IA huma nisa. L-importanza ta’ dawn is-suġġetti u l-impjiegi relatati qed tikber u jeħtiġilna niżguraw li n-nisa ma jintesewx u li jkunu sikuri fl-isfera diġitali, inkluż meta tiġi indirizzata l-kwistjoni tal-algoritmi u għodod attwali oħra. Konxji li l-istruttura attwali tas-sjieda privata u l-atturi ewlenin tal-pjattaformi online l-kbar ħolqu dinja online li tagħmel ħsara lid-drittijiet tan-nisa u lill-ugwaljanza bejn il-ġeneri, jeħtiġilna nkunu nistgħu nindirizzaw dan u nipproteġu lin-nisa u lill-bniet kollha madwar l-UE. Barra minn hekk, l-irġiel jeħtiġilhom jitħeġġu jidħlu f’setturi ddominati min-nisa, permezz ta’ kundizzjonijiet tax-xogħol aħjar u paga ġusta. L-Istrateġija l-ġdida dwar l-Ugwaljanza bejn il-Ġeneri trid tiżviluppa qafas, li se joħloq spazji sikuri għall-bniet u s-subien biex jitgħallmu, jeduka lill-ġenituri u lill-għalliema dwar l-istereotipi marbuta mal-ġeneru u jistabbilixxi mudelli eżemplari pożittivi tan-nisa u tal-irġiel femministi.
Ir-responsabbiltajiet ta’ kura għat-tfal u għal persuni dipendenti oħra huma restrizzjoni sinifikanti fil-parteċipazzjoni tan-nisa fis-suq tax-xogħol. Ir-responsabbiltajiet ta’ kura mhux imħallsa jżommu lil madwar 7,7 miljun mara fl-UE milli jipparteċipaw fis-suq tax-xogħol, meta mqabbla ma’ 450 000 raġel biss. Fil-livell tal-unitajiet domestiċi, diviżjoni mhux uniformi tax-xogħol ta’ kura mhux imħallas bejn in-nisa u l-irġiel tillimita l-parteċipazzjoni ugwali tan-nisa fil-forza tax-xogħol u l-avvanz tagħhom fil-karriera. Din is-sitwazzjoni hija ta’ ħsara għall-kisba ta’ qafas verament ġust għall-bilanċ bejn ix-xogħol u l-ħajja privata u l-Istrateġija l-ġdida trid tindirizza dawn il-kwistjonijiet. L-għan tagħna huwa li naħdmu biex jintlaħaq mudell ta’ ugwaljanza fir-rigward tal-pagi u l-għoti ta’ kura fis-soċjetà. Għalhekk, jeħtiġilna nimmonitorjaw mill-qrib, nivvalutaw u, jekk ikun meħtieġ, niżviluppaw aktar id-Direttiva dwar il-Bilanċ bejn ix-Xogħol u l-Ħajja Privata iżda hemm ukoll il-ħtieġa li jiġi ppreżentat Patt Ewropew għall-Kura, abbażi tal-Istrateġija Ewropea għall-Kura, b’leġiżlazzjoni vinkolanti u finanzjament mil-livell tal-UE. In-nisa ilhom jerfgħu l-piż tal-kura f’kategoriji differenti u jeħtieġ li noħolqu kundizzjonijiet ekwi fuq livell Ewropew.
Gruppi li fihom diversità jieħdu deċiżjonijiet aħjar, aktar inklużivi u aktar sostenibbli. Id-deċiżjonijiet li jqisu l-fehma ta’ kulħadd huma l-uniċi adatti biex iwittu t-triq għal futur li jkun aħjar għal kulħadd u n-nisa f’pożizzjonijiet ta’ teħid ta’ deċiżjonijiet huma mudelli eżemplari ewlenin u jgħinu fit-tiswir tal-qafas għal futur ugwali. Jeħtieġ li nindirizzaw il-lakuni fit-teħid ta’ deċiżjonijiet fil-livell kemm politiku kif ukoll ekonomiku, filwaqt li nindirizzaw ukoll l-inugwaljanzi istituzzjonali li jżommu lin-nisa milli jilħqu l-potenzjal sħiħ tagħhom.
Fi żminijiet ta’ kunflitti u inċertezza globali li qed jiżdiedu, il-politika barranija, tad-difiża u tas-sigurtà tal-UE trid tkun waħda femminista bil-kisba tad-drittijiet tan-nisa u l-ugwaljanza bejn il-ġeneri bħala wieħed mill-prinċipji orizzontali u l-għanijiet ewlenin. Fil-politiki esterni tagħna, jeħtiġilna nkunu kapaċi nirriflettu missjoni għall-bini tal-paċi u wieħed mill-prerekwiżiti għal dan huwa l-parteċipazzjoni ugwali tal-mexxejja u l-partijiet ikkonċernati nisa. L-aġenda tal-promozzjoni u l-protezzjoni tad-drittijiet tan-nisa, kif ukoll l-appoġġ għall-attivisti, l-edukaturi u l-mexxejja nisa f’żoni ta’ kunflitt iridu jkunu prijorità fl-istrateġiji kollha tal-UE ta’ rispons għall-konflitti kif ukoll fi kwalunkwe għodda u mekkaniżmu ta’ rispons għall-kriżijiet. Il-prinċipju tat-tliet “R”jiet (rights, representation, resources – drittijiet, rappreżentanza u riżorsi) irid jiġi applikat għall-azzjonijiet esterni kollha tal-UE.

Il-lista ta’ hawn fuq hija mfassla taħt ir-responsabbiltà esklużiva tar-rapporteur.
Meta persuni fiżiċi jkunu identifikati fil-lista b’isimhom, bil-funzjoni tagħhom jew bit-tnejn, ir-rapporteur jiddikjara li ppreżenta lill-persuni fiżiċi kkonċernati l-Avviż tal-Parlament Ewropew Nru 484 dwar il-Protezzjoni tad-Data (https://www.europarl.europa.eu/data-protect/index.do), li jistabbilixxi l-kundizzjonijiet applikabbli għall-ipproċessar tad-data personali tagħhom u d-drittijiet marbuta ma’ dak l-ipproċessar.

